ddrg/super_eurlex huggingface dataset:
(136)

Når man ser på lånene fra FDES og lånene fra Société Générale og fra Natixis i deres helhed, viser der sig en åbenlys skævhed i de enkelte kreditorers eksponering. Således har Frankrig lånt seks gange mere ud end hver af bankerne, som i modsætning til Frankrig ellers netop har til opgave at levere likvide midler til virksomheder. Det gælder også, selv om Société Générale og Natixis længe har haft forretningsmellemværender med FagorBrandt, som Groupe Brandt kan anses for at være efterfølger af (27), og selv om de er medlemmer af en pulje af finansieringsinstitutter oprettet for at støtte virksomheden (28). På sin side har Frankrig, der som udgangspunkt ikke har interesser i FagorBrandts fortsættelse først ydet et lån på 10 mio. EUR og herefter — til trods for den forsinkede tilbagebetaling af lånets rate B — bevilget et nyt lån, som er fire gange større end det første. Ingen fornuftig kreditor handler sådan, og beviset herpå er, at Thémis kun bevilgede lånet på 5 mio. EUR. Selv om lånet fra FDES desuden er seks gange større end lånene fra Société Générale og Natixis, er sikkerhedsstillelserne for FDES-lånet de samme som for sidstnævnte. På baggrund af de offentlige udtalelser fra repræsentanterne for Frankrig kunne de to banker Société Générale og Natixis heller ikke være uvidende om Frankrigs vilje til at yde Groupe Brandt økonomisk støtte. Deres beslutning om at yde deres respektive lån er således kun blevet påvirket af, at de har kunnet være næsten sikre på, at Frankrig ville støtte videreførelsen af den af Groupe Brandt overtagne aktivitet, hvilket ville mindske deres risici. Desuden handler Natixis på Frankrigs vegne i forvaltningen af lånene fra FDES, hvilket kan påvirke bankens beslutning. Ved at acceptere den af de franske myndigheder ønskede transaktion kunne Natixis — ud over de iboende fordele ved lånet til Groupe Brandt — også fortsætte med at forvalte andre FDES-lån i fremtiden, og bankens position kan derfor ikke sammenlignes med Frankrigs. Ved at støtte FagorBrandt og siden Groupe Brandt anvendte FDES desuden næsten 20 % af sit budget på 300 mio. EUR, der var fastsat i finansloven for 2014, hvorimod de private långivere i betragtning af deres respektive lånemuligheder løb en langt mindre risiko.
(4)

Det første, andet, tredje og fjerde udkast til beslutning ændrer den handelsstandard, der gælder for olivenolier og olie af olivenpresserester (COI/T.15/Rev…): De vedrører henholdsvis en ændring af grænsen for ethylestere, en ændring af grænserne for heptadecansyre, heptadecensyre og eicosensyre, en ændring af grænsen for den specifikke ekstinktionskoefficient ved bølgelængde 270 nm (K270) og en officiel meddelelse af de ISO-metoder, der er vedtaget med henblik på at opnå fuldstændig harmonisering og medtagelse af en henvisning til den nye metode til bestemmelse af peroxidtallet.
(9)

Afgørelse 2005/387/RIA tillægger Rådet gennemførelsesbeføjelser for at kunne reagere hurtigt og på grundlag af ekspertise på EU-plan på fremkomsten af nye psykoaktive stoffer, som medlemsstaterne har påvist og indberettet, ved at underkaste disse stoffer kontrolforanstaltninger i hele Unionen. Da betingelserne og proceduren for at udløse udøvelsen af sådanne gennemførelsesbeføjelser er opfyldt, bør der vedtages en gennemførelsesafgørelse for at underkaste α-PVP kontrol i hele Unionen.
(9)

IRS' resultater på områderne sikkerhed og forureningsforebyggelse ligger lidt under gennemsnittet for de organisationer, der i øjeblikket er anerkendt af EU, men anses for at være tilfredsstillende. I 2011, 2012, 2013 og 2014 lå IRS i den øverste ende af præstationskategorien »middel« i Parisaftalememorandummet om havnestatskontrol. Dertil kommer, at USA's kystvagt ikke under sin havnestatskontrolordning har registreret IRS for nogen tilbageholdelser med relation til den anerkendte organisation i perioden 2010-2014, og IRS lå i befandt sig i præstationskategorien »høj« i Tokyoaftalememorandummet om havnestatskontrol i 2011, 2012, 2013 og 2014. Det blev dog bemærket, at en væsentlig del af flåden i IRS klasse fører indisk flag og sejler i indenlandske farvande og er derfor ikke underlagt havnestatskontrollens inspektioner.
(4)

Georgien har en frihandelsaftale i kraft med to af de kontraherende parter i konventionen, nemlig Unionen og Republikken Tyrkiet, og opfylder den betingelse, der er fastsat i konventionens artikel 5, stk. 1, for at blive en kontraherende part.
(4)

For at bringe det samlede offentlige underskud ned under referenceværdien på 3 % af BNP senest i 2015 på en troværdig og holdbar måde, blev det henstillet til Portugal: a) at reducere det samlede underskud til 5,5 % af BNP i 2013, 4,0 % af BNP i 2014 og 2,5 % af BNP i 2015, hvilket blev skønnet at svare til en forbedring af den strukturelle saldo på 0,6 % af BNP i 2013, 1,4 % af BNP i 2014 og 0,5 % af BNP i 2015 i henhold til Kommissionens tjenestegrenes opdatering af de økonomiske udsigter for Portugal fra maj 2013, b) at gennemføre foranstaltninger, der udgjorde 3,5 % af BNP, for at begrænse underskuddet for 2013 til 5,5 % af BNP, herunder foranstaltninger fastsat i budgetloven for 2013 og yderligere foranstaltninger i tillægsbudgettet, nemlig reduktion af lønningerne, øget effektivitet i den offentlige administration, et lavere offentligt forbrug og bedre anvendelse af EU-midler, c) med udgangspunkt i gennemgangen af de offentlige udgifter, at vedtage permanente konsolideringsforanstaltninger, der udgør mindst 2,0 % af BNP for at nå ned på et samlet underskud i 2014 på 4,0 % af BNP og tilstræbe at strømline og modernisere den offentlige administration, reducere overflødigt arbejde i hele den offentlige sektor, forbedre pensionssystemets holdbarhed og opnå målrettede omkostningsbesparelser i de enkelte fagministerier, d) at vedtage de permanente konsolideringsforanstaltninger, der er nødvendige for at nå målet for underskuddet på 2,5 % af BNP i 2015. Det blev også henstillet til Portugal at opretholde reformtempoet i den offentlige finansforvaltning ved at reformere budgetrammeloven inden udgangen af 2013 for yderligere at styrke budgetprocedurer og principper for budgetforvaltning, ansvarlighed, gennemsigtighed og forenkling samt at fortsætte indsatsen for at begrænse eventualforpligtelser hidrørende fra statsejede virksomheder og offentligprivate partnerskaber.
DA Den Europæiske Unions Tidende L 202/43

KOMMISSIONENS GENNEMFØRELSESAFGØRELSE (EU) 2016/1235

af 26. juli 2016

om godkendelse af et laboratorium i Republikken Korea til at foretage serologiske test til kontrol af rabiesvacciners virkning på hunde, katte og fritter

(meddelt under nummer C(2016) 4665)

(EØS-relevant tekst)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Rådets beslutning 2000/258/EF af 20. marts 2000 om udpegning af et institut, der skal opstille de nødvendige kriterier for standardisering af serologiske test til kontrol af rabiesvacciners virkning (1), særlig artikel 3, stk. 2, og

ud fra følgende betragtninger:

(1) Ved beslutning 2000/258/EF udpeges Agence française de sécurité sanitaire des aliments (AFSSA) i Nancy, Frankrig, som det institut, der skal opstille de nødvendige kriterier for standardisering af serologiske test til kontrol af rabiesvacciners virkning. AFSSA er nu blevet integreret i Agence nationale de sécurité sanitaire de l'alimentation, de l'environnement et du travail (ANSES) i Frankrig.

(2) Ved beslutning 2000/258/EF fastsættes bl.a., at ANSES skal evaluere de laboratorier i tredjelande, som har indsendt en ansøgning om at foretage serologiske test til kontrol af rabiesvacciners virkning.

(3) Den godkendelse, der blev udstedt den 9. februar 2007 i overensstemmelse med beslutning 2000/258/EF til Choong Ang Vaccine laboratory i Daejeon er blevet trukket tilbage i overensstemmelse med Kommissionens afgørelse 2010/436/EU (2) efter den ugunstige evalueringsrapport af 29. september 2015 fra ANSES for dette laboratorium, der var forelagt for Kommissionen.

(4) Den kompetente myndighed i Republikken Korea har indgivet ansøgning om fornyet godkendelse af Choong Ang Vaccine laboratory i Daejeon, og ANSES har udarbejdet og forelagt en gunstig evalueringsrapport for det pågældende laboratorium dateret 21. marts 2016 for Kommissionen.

(5) Det pågældende laboratorium bør derfor godkendes til at foretage serologiske test til kontrol af rabiesvacciners virkning hos hunde, katte og fritter.

(6) Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —

VEDTAGET DENNE AFGØRELSE:

Artikel 1

I henhold til artikel 3, stk. 2, i beslutning 2000/258/EF godkendes nedenstående laboratorium til at foretage serologiske test til kontrol af rabiesvacciners virkning hos hunde, katte og fritter:

Choong Ang Vaccine laboratory 1476-37 Yuseong-daero Yuseong-gu Daejeon, 34055 Republikken Korea

Artikel 2

Denne afgørelse anvendes fra den 1. august 2016.

Artikel 3

Denne afgørelse er rettet til medlemsstaterne.

Udfærdiget i Bruxelles, den 26. juli 2016. På Kommissionens vegne Vytenis ANDRIUKAITIS Medlem af Kommissionen

(1) EFT L 79 af 30.3.2000, s. 40.

(2) Kommissionens afgørelse 2010/436/EU af 9. august 2010 om gennemførelse af Rådets beslutning 2000/258/EF for så vidt angår godkendelsesprøvninger med henblik på videreførelse af godkendelse af laboratorier til at foretage serologiske test til kontrol af rabiesvacciners virkning (EUT L 209 af 10.8.2010, s. 19).
(2)

Formålet med protokollen er at fastlægge de finansielle og tekniske regler, der gør det muligt for Libanon at deltage i visse EU-programmer. Den i protokollen fastsatte horisontale ramme fastlægger principper for økonomisk, finansielt og teknisk samarbejde og giver Den Libanesiske Republik mulighed for at modtage bistand, især finansiel bistand, fra Unionen i forbindelse med disse EU-programmer. Denne ramme finder kun anvendelse på de EU-programmer, som de relevante til grund liggende retsakter giver Den Libanesiske Republik mulighed for at deltage i. Indgåelse af protokollen medfører således ikkeudøvelse af beføjelser inden for de forskellige sektorpolitikker, som søges gennemført med programmerne, da disse beføjelser udøves ved programmernes oprettelse.
(4)

I Rådets seneste henstilling den 21. juni 2013 blev det henstillet til Spanien at nå et mål for det samlede underskud på 6,5 % af BNP i 2013, 5,8 % af BNP i 2014, 4,2 % af BNP i 2015 og 2,8 % af BNP i 2016, hvilket ifølge Kommissionens forårsprognose 2013, som blev forlænget til 2016, svarede til en forbedring af den strukturelle saldo på 1,1 %, 0,8 %, 0,8 % og 1,2 % af BNP i hvert af årene 2013-2016. For at opnå denne forbedring blev Spanien opfordret til at gennemføre yderligere foranstaltninger svarende til 2 %, 1 % og 1,5 % af BNP i henholdsvis 2014, 2015 og 2016. Endvidere blev Spanien opfordret til at i) styrke effektiviteten i den institutionelle ramme ved yderligere at øge gennemsigtigheden i forbindelse med gennemførelsen af loven om budgetstabilitet samt ved at oprette et uafhængigt finanspolitisk råd, der kan foretage analyser og rådgive samt overvåge, at finanspolitikken følger de nationale budgetregler og Unionens budgetregler, ii) tage konkrete skridt til at styre det stigende strukturelle underskud i den sociale sikringsordning og iii) lægge større vægt på, at konsolideringen skal være vækstvenlig, herunder ved at der systematisk foretages en revision af udgifter og af skattesystemet. For at sikre en vellykket finanspolitisk konsolideringsstrategi blev det i henstillingen endelig fremhævet, at det var vigtigt at understøtte den finanspolitiske konsolidering med omfattende strukturreformer i overensstemmelse med Rådets henstillinger til Spanien inden for rammerne af det europæiske semester og proceduren i forbindelse med makroøkonomiske ubalancer.
(2)

Formålet med protokollen er at fastlægge de finansielle og tekniske regler, der gør det muligt for Republikken Aserbajdsjan at deltage i visse EU-programmer. Den i protokollen fastsatte horisontale ramme udgør en foranstaltning til økonomisk, finansielt og teknisk samarbejde, der giver mulighed for adgang til bistand, navnlig finansiel bistand, der skal ydes af Unionen i henhold til disse EU-programmer. Denne ramme finder kun anvendelse på EU-programmer, i forbindelse med hvilke de relevante grundretsakter giver Republikken Aserbajdsjan mulighed for at deltage. Indgåelsen af protokollen medfører således ikke udøvelsen af beføjelser under de forskellige sektorspecifikke politikker, der søges gennemført med programmerne, da disse udøves ved programmernes oprettelse.
(3)

USA har i henhold til artikel IX, stk. 3, i WTO-overenskomsten indgivet en anmodning om at blive indrømmet en fritagelse fra sine forpligtelser i henhold til artikel I, stk. 1, i GATT 1994, frem til den 31. december 2026, i det omfang det er nødvendigt for at tillade USA fortsat at indrømme præferencebehandling for støtteberettigede produkter fra de tidligere ikke-selvstyrende Stillehavsøer (Republikken Marshalløerne, Mikronesiens Forenede Stater, Nordmarianerne (Commonwealth of the Northern Mariana Islands) og Republikken Palau), som importeres til USA's toldområde.
(1)

Den 2. februar 2016 modtog Europa-Kommissionen pr. post en formel anmodning fra formanden for kontoret for elektronisk kommunikation på vegne af Poczta Polska S.A. (i det følgende benævnt »ansøgeren«) i medfør af artikel 35, stk. 1, i direktiv 2014/25/EU. Anmodningen var ledsaget af en udtalelse fra formanden for kontoret for elektronisk kommunikation om, at de anførte tjenesteydelser opfylder de betingelser, der retfærdiggør deres undtagelse på grundlag af artikel 34 i direktiv 2014/25/EU. Kommissionen mener, at denne udtalelse ikke kan betragtes som en begrundet og dokumenteret afgørelse i henhold til artikel 35, stk. 2, i direktiv 2014/25/EU, da det er simpel udtalelse om, at de nævnte betingelser opfyldes, uden argumentation til støtte for denne påstand. Ved denne anmodning blev Kommissionen anmodet om at fastslå, at bestemmelserne i direktiv 2014/25/EU og fremgangsmåderne ved indgåelse af kontrakter fastlagt i samme direktiv ikke anvendes ved kurertjenester og andre tjenester end posttjenester i Polen.
(6)

Den 11. december 2015 konkluderede EFSA i sin udtalelse om sikkerheden ved syntetisk trans-resveratrol som et nyt levnedsmiddel (2), at trans-resveratrol anvendt i kosttilskud til voksne er sikker under de foreslåede anvendelsesbetingelser.
(7)

Udtalelsen er tilstrækkeligt grundlag for at fastslå, at UV-behandlet mælk som et nyt levnedsmiddel opfylder kriterierne i artikel 3, stk. 1, i forordning (EF) nr. 258/97.
(2)

I medfør af artikel 2a, stk. 2, i afgørelse (FUSP) 2015/778 gælder det, at når Den Udenrigs- og Sikkerhedspolitiske Komité har truffet afgørelse om, at der er foretaget de nødvendige forberedelser, navnlig vedrørende styrkeopbygning og procedurer for sikkerhedsgodkendelse af praktikanter, skal EUNAVFOR MED operation SOPHIA på åbent hav inden for det aftalte indsatsområde bistå i udviklingen af kapaciteter og uddannelsen af den libyske kystvagt og flåde i retshåndhævende opgaver på havet, navnlig for at forhindre menneskesmugling og menneskehandel.
(7)

Massefylden i vandbygningssten er en vigtig faktor for at kunne opfylde de grundlæggende krav til anlægsarbejde, der udføres i forbindelse med kystbeskyttelse. De beregningsmodeller, der anvendes i denne forbindelse, omfatter dog også andre faktorer, navnlig dimensionerne og størrelsen på de anvendte vandbygningssten. Det er blevet påvist, at det samme beskyttelsesniveau kan opnås med vandbygningssten, der har en mindre massefylde, når der kompenseres for dette ved at anvende stenblokke, der er større.
(2)

I overensstemmelse med gennemførelsesforordning (EU) nr. 390/2013 udarbejdede netadministratoren netpræstationsplanen for den anden referenceperiode for det fælles europæiske luftrums præstationsordning (2015-2019) og forelagde den for Kommissionen.
(6)

Kommissionen bemærker, at hverken afgørelse 2010/405/EU eller forordning (EU) nr. 1259/2010 indeholder nogen specifikke krav, der skal være opfyldt for, at en medlemsstat kan deltage i et forstærket samarbejde om lovvalgsreglerne i forbindelse med skilsmisse og separation, og at Estlands deltagelse bør øge fordelene ved et sådant forstærket samarbejde.
(6)

Kommissionen opfordrede klageren, andre kendte EU-producenter, brugere og importører, kendte eksporterende producenter i Tyrkiet og de tyrkiske myndigheder samt sammenslutninger, som, den vidste, var berørt af indledningen af undersøgelsen, til at deltage. Interesserede parter fik lejlighed til at tilkendegive deres synspunkter skriftligt og til at anmode om en høring inden for den frist, der var fastsat i indledningsmeddelelsen.
(1)

Den 27. marts 2013 indgav LLR-G5 Ltd en ansøgning til de kompetente myndigheder i Irland om tilladelse til at markedsføre organisk silicium (monomethylsilantriol) som en ny levnedsmiddelingrediens som omhandlet i artikel 1, stk. 2, litra c), i forordning (EF) nr. 258/97.
(1)

Kommissionen har ved at vedtage afgørelse af 15. juli 2014 om handlingsprogrammet for 2014-2016 for Fredsfaciliteten for Afrika, som skal finansieres via Den Europæiske Udviklingsfonds overgangsfacilitet og den 11. Europæiske Udviklingsfond (2), bevilget et samlet beløb på 901 339 064,53 EUR til handlingsprogrammet for 2014-2016 under Fredsfaciliteten for Afrika (APF). Af dette beløb kommer 900 000 000 EUR fra Den Europæiske Udviklingsfond (EUF) og 1 339 064,53 EUR fra et supplerende frivilligt bidrag fra Danmark.
(9)

Den tekniske specifikation »CMIS v1.0«, som er udstedt af OASIS (fremmer åbne standarder for informationssamfundet), gør det muligt for forskellige indholdsstyringssystemer at fungere sammen via internettet. Den giver mulighed for på standardiseret vis at gemme, hente og finde dokumenter og gør det på den måde muligt at udveksle oplysninger mellem forskellige indholdsdepoter. Mere specifikt definerer »CMIS v1.0« et abstraktionslag for kontrol af forskellige dokumentstyringssystemer og indholdsdepoter ved brug af webprotokoller. Specifikationen beskriver koncepter og funktionaliteter, der understøttes og udbydes af de fleste indholdsdepoter, såsom søgning efter, anmodning om, tilføjelse og ændring af indhold og metadata. Den tekniske specifikation »CMIS v1.1« er fuldt ud kompatibel med »CMIS v1.0« og omfatter supplerende funktionaliteter.
(2)

Teksten til ændringsprotokollen, der er resultatet af forhandlingerne, afspejler på behørig vis Rådets forhandlingsdirektiver, idet den tilpasser aftalen til den seneste udvikling på internationalt plan vedrørende automatisk udveksling af oplysninger, nemlig den globale standard for automatisk udveksling af oplysninger om finansielle konti på skatteområdet, som er udarbejdet af Organisationen for Økonomisk Samarbejde og Udvikling (OECD). Unionen, dens medlemsstater og Fyrstendømmet Andorra har deltaget aktivt i arbejdet i OECD's globale forum med henblik på at støtte udviklingen og gennemførelsen af denne standard. Teksten til aftalen, som ændret ved ændringsprotokollen, er retsgrundlaget for gennemførelsen af den globale standard i forbindelserne mellem Den Europæiske Union og Fyrstendømmet Andorra.
1.

EMSO ERIC's opgaver er følgende: a) udvikling og tilrådighedsstillelse af faciliteter ejet af EMSO ERIC samt alle faciliteter, der stilles til rådighed for EMSO ERIC af deltagerne til gennemførelse af de aktiviteter, der udføres af deltagerne for at nå EMSO ERIC's mål på europæisk plan, og som giver forskersamfund og andre interesserede parter mulighed for at få adgang til data og faciliteter i havobservatorier i hele Europa b) forvaltning af eksisterende faste observatorier til undersøgelse af dybhavsbunden. og vandsøjler i hele Europa som bidrag til EMSO ERIC i aftalte tidsperioder, hvor EMSO ERIC kan benytte disse, herunder adgang for kvalificerede europæiske og internationale forskersamfund c) koordinering af og støtte til aktiviteter i eksisterende faste observatorier til undersøgelse af dybhavsbunden og vandsøjler i hele Europa for derved at fremme kontinuiteten og kvaliteten af tidsserier samt pålidelig datastyring d) tildeling og rationalisering af adgang til EMSO ERIC's infrastruktur for kvalificerede europæiske og internationale forskersamfund, hvis projekter evalueres med sådanne formål for øje e) understøttelse af Europas førende position inden for havteknologier og bæredygtig anvendelse af havressourcer via partnerskaber med industrier og andre relevante interessenter f) integration af forsknings-, uddannelses- og formidlingsaktiviteter. EMSO ERIC bliver det centrale kontaktpunkt for forsknings-, uddannelses- og formidlingsaktiviteter for havobservatorier i Europa med henblik på, at videnskabsfolk og andre interesserede parter drager bedst mulig nytte af havobservatorier i hele Europa g) oprettelse af forbindelser til internationale tiltag, der er relevante for observation af det åbne hav, for at fungere som repræsentant for Europa på disse områder i andre dele af verden og skabe og fremme internationalt samarbejde på disse områder og h) synkronisering af investeringer og driftsmidler, således at nationale, europæiske og internationale ressourcer optimeres.
(2)

I betragtning af den tid og de ressourcer, der er nødvendige, for at medlemsstaterne og Den Europæiske Fødevaresikkerhedsautoritet kan afslutte behandlingen af ansøgninger om fornyelse af godkendelsen af et så stort antal aktivstoffer, er det nødvendigt at udarbejde et arbejdsprogram, hvori aktivstoffer, der ligner hinanden, samles i grupper, og som fastlægger prioriteter på grundlag af sikkerhedsrisici for menneskers og dyrs sundhed eller miljøet, jf. artikel 18 i forordning (EF) nr. 1107/2009.
(47)

Analysen, der blev foretaget inden for sektoren med detailforsyning af gas, viste, at der i 2014 blev solgt ca. 321 TWh gas til SLP-kunder. Heraf tegnede særlige kontrakter sig for 261 TWh, og basisforsyningskontrakter tegnede sig for 60 TWh. De tre stærkeste foretagenders samlede salg, hvad angår salg til SLP-kunder, beløb sig til ca. 71 TWh, hvoraf særlige kontrakter tegnede sig for ca. 6 TWh. Dette resulterer i en samlet markedsandel for de tre stærkeste foretagender, hvad angår salg, på ca. 19 % for SLP-kunder med særlige kontrakter og 22 % for SLP-kunder (50).